TO NETFLIX ΠΑΡΟΥΣΙΑΖΕΙ
"Τα παλιά χρόνια, τα παιδιά φοβούνταν το σκοτάδι.
Επειδή όταν κοιμούνταν, έβλεπαν τρομερούς εφιάλτες.
Τα σκοτεινά χρόνια. Τότε που τα τέρατα της θάλασσας ρήμαζαν τις ακτές μας
και κανένα πλοίο δεν ήταν ασφαλές στη θάλασσα.
Αλλά χάρη στους κυνηγούς, αυτές οι μέρες πέρασαν.
Σήμερα, αυτοί οι γενναίοι κυνηγοί πολεμούν τα τέρατα πέρα από τον ορίζοντα,
ρισκάροντας τη ζωή τους για να διώξουν από τις θάλασσες τα φρικιαστικά πλάσματα.
Και το μεγαλύτερο κυνηγετικό πλοίο είναι το Ινέβιταμπλ"…
"Κι ο πιο σπουδαίος κυνηγός είναι ο Κάπτεν Κρόου!"
Ο Κάπτεν Κρόου!
Είμαι ο Κάπτεν Κρόου, βρομερό τέρας!
Ποιος διαβάζει την ιστορία;
Μα τον Πανάγαθο! Τι γίνεται εδώ;
Τα φώτα έσβησαν πριν από μια ώρα. Θα με πεθάνετε εσείς!
-Ελάτε. Όλοι για ύπνο. -Πρέπει;
Και δεσποινίς Μέιζι,
το βασιλικό ζεύγος φροντίζει τα ορφανά των κυνηγών
από ευσπλαχνία.
Αν δεν υπακούς τους κανόνες του παλατιού, τότε δεν τους σέβεσαι.
Γι' αυτό, δεν θα έχουμε ξανά παρόμοιες συμπεριφορές, έτσι;
Ασφαλώς όχι.
Καλά σας ταξίδια, ναυτικοί!
Και να θυμάστε,
να ζείτε σπουδαία,
για να πεθάνετε και σπουδαία!
Αντίο, Μέιζι!
-Αντίο! Θα μας λείψεις! -Τα λέμε αύριο!
Όλο το πλήρωμα στο κατάστρωμα!
Όλοι μαζί, τώρα!
Τραβήξτε δυνατά!
Κρατήστε το πηδάλιο!
-Πού το είδες; -Ευθεία μπροστά, Τζέικομπ.
Είσαι σίγουρη;
Ναι. Κόκκινη ουρά. Δεν έχω δει μεγαλύτερη. Κάτω από την επιφάνεια.
Τότε, ήρθε η μέρα.
Είναι το κόκκινο κτήνος.
Το ξέρω, είμαι σίγουρος.
Δες εκεί!
Το ακολουθούν οι γλάροι.
-Ήρθαμε μέχρι εδώ να πολεμήσουμε. -Και θα το κάνουμε, μικρέ.
Πάνε 30 χρόνια απ' όταν μου πήρε το μάτι το τέρας.
Τώρα θα πάρω εκδίκηση.
Ναι.
Λοιπόν,
μόλις περάσαμε τη νήσο Ραμ Πέπερ.
Κατευθύνεται προς τη Θάλασσα Ντρέγκμορ.
Αν είναι να τα βάλουμε με το μεγαλύτερο και τρομερότερο πλάσμα,
ας μην το αφήσουμε για μετά.
Μπορεί να μην υπάρξει μετά.
Τραβήξτε δυνατά! Κρατήστε το πηδάλιο!
Καπετάνιε!
Κι άλλο κυνηγετικό! Δέχεται επίθεση!
Είναι το πλοίο του Τζιμ Νίκλμποουνς.
-Φαίνεται ότι βρήκε ένα μπρίκλμπακ. -Εκείνο τον βρήκε.
Να τους βοηθήσουμε.
Προς τα πού, καπετάνιε;
-Συνεχίζουμε. -Τι;
Αν ο Τζιμ Νίκλμποουνς ήταν θαλασσόλυκος, όπως λέει,
δεν θα 'χε μπλέξει έτσι.
Καπετάνιε, ξέρεις τον κώδικα.
Μας δένει με όσους ήρθαν πριν και με όσους θα 'ρθουν μετά.
Ακόμα και με τον φαφλατά τον Τζιμ Νίκλμποουνς.
Κυρία Μερίνο, άλλαξε πορεία!
Μάλιστα, καπετάνιε.
Σηκώστε την μπούμα!
Πλήρωμα, αλλάζουμε πορεία!
Τριάντα χρόνια περίμενα.
Τριάντα χρόνια!
Να πάρει!
…το τιμόνι στη γέφυρα και πόδισε!
Μη φοβάσαι, καπετάνιε, θα το προλάβουμε το κτήνος.
Πρόσω ολοταχώς, κύριε Κρισπ!
Δεν πάει άλλο, καπετάνιε!
Βουλιάζουμε!
Αυτό ήταν, παιδιά!
Ήταν τιμή μου που υπηρέτησα μαζί σας.
Τραβήξτε δυνατά!
Μα τον Θεό, το Ινέβιταμπλ!
Για δοκίμασε εσύ, Μαυροπούλι!
Πείτε του πως ήρθαμε!
Έχουμε παρέα.
Είμαστε σε καλή θέση. Να ορτσάρουμε;
Ναι, πάμε από μπροστά.
Όλο αριστερά, κύριε Κρισπ!
Θα ορτσάρω όσο αντέχει, κυρία Μερίνο.
Μαζέψτε τη μαΐστρα στην πλώρη! Χαλαρώστε την τζένοα, ναύτες!
Τραβήξτε τη μαΐστρα!
Ήρθε η ώρα!
Πρόσεχε.
Χαμηλές βολές.
Εμπρός, ψαροφονιάδες!
Ήρθαμε τόσο δρόμο για να πολεμήσουμε.
Και τώρα θα πολεμήσουμε!
Κοντεύουμε, καπετάνιε.
Ναι, Σάρα.
Αριστερά, κυρία Μερίνο! Πάμε από μπροστά!
Τον ακούσατε, χαϊβάνια!
Τραβήξτε την μπούμα! Πλώρα-πρύμα!
Δυνατά, γκαϊντιέρη!
Φύγαμε!
Πυρ!
Δεν αποθαρρύναμε τη λεία μας. Μάλλον το αντίθετο, φοβάμαι!
Μη φοβάσαι, Τζέικομπ.
Ψηλά τη σκότα, κυρία Μερίνο.
Τραβήξτε δυνατά τη γάμπια και την μπούμα!
Όλοι μαζί!
-Τραβήξτε δυνατά! -Τώρα!
Βουτάει!
Κρύψου κάτω από τη σκάλα και μη βγεις πριν τελειώσει.
Έξυπνο ψάρι.
Πήγε όρτσα.
Λάβετε θέσεις.
Περιμένετε διαταγή!
Ακούσατε τον καπετάνιο! Όλοι στα σκοινιά.
Λάβετε θέσεις!
Έφυγαν οι γλάροι.
Είναι πολύ έξυπνο, τελικά. Δεν πάει ευθεία.
Είναι από κάτω μας.
Τζέικομπ!
Μη φοβάσαι, μικρέ.
-Το πράγμα πάει πολύ καλά. -Τζέικομπ, πρόσεχε!
Τζέικομπ!
Άνθρωπος στη θάλασσα! Όλο αριστερά!
Τραβάτε τα σκοινιά, άχρηστοι!
Όλο αριστερά!
Ήρθε η ώρα σου, διάβολε!
Καπετάνιε.
-Καπετάνιε. -Συνέρχεται.
Καπετάνιε!
Καπετάνιε, η μπούμα διαλύθηκε. Κι ούτε η μαΐστρα μ' αρέσει.
Δεν κάνει για μάχη.
Τότε θα γυρίσουμε για το κτήνος μόλις φτιαχτεί.
-Οι επισκευές δεν θα… -Φεύγουμε για Τρεις Γέφυρες.
Γυρίζουμε πίσω.
Αν θέλεις το καλό σου,
μείνε μακριά από τον καπετάνιο.
Πήγε κοντά και πήρε γεύση από τον κόκκινο διάβολο!
Μα αν δεν πήρε το τομάρι του κτήνους, θα πάρει το δικό μας, να 'στε σίγουροι.
Σαν πολλή κατήφεια δεν έπεσε εδώ μέσα;
Τα βάλαμε με θανάσιμα τέρατα κι αυτήν τη φορά
και το παλάτι θα μας πληρώσει ανάλογα.
Και θα 'ρθουμε ξανά να πιάσουμε τον κόκκινο διάβολο.
Θα τον νικήσουμε, Τζέικομπ; Λένε πως κινεί την ίδια τη θάλασσα.
Ναι, και πύρινες σφαίρες από τα μάτια λένε ότι πετάει.
Αν το δεις, σου κόβονται τα πόδια.
Αλλά εγώ δεν φοβάμαι. Είμαι στο Ινέβιταμπλ με όλους εσάς.
Κανένα άλλο πλοίο δεν έχει νικήσει τόσα τέρατα.
Έχει και ουλές που το αποδεικνύουν.
Όπως κι εμείς, Τζέικομπ!
Ναι. Κι η ουλή του κάθε κυνηγού είναι μια ζωή που σώθηκε.
Ενός εμπόρου στο πρώτο του ταξίδι.
Μιας μάνας.
Ενός γιου.
Όλοι οι κυνηγοί πεθαίνουν από την ίδια αιτία.
Ναι, επειδή είναι κυνηγοί!
Ακριβώς. Επειδή είναι κυνηγοί.
Μα εμείς οι κυνηγοί έχουμε πάντα σπουδαίο θάνατο.
Επειδή εμείς οι κυνηγοί έχουμε και σπουδαία ζωή!
Τζέικομπ!
Ο καπετάνιος θέλει να σε δει.
Ο σπουδαίος θάνατος που λέγαμε.
Χάρηκα που σε γνώρισα, Τζέικομπ!
Θα σε σκεφτόμαστε συχνά, με πολλή αγάπη!
Ζήτησες να με δεις, καπετάνιε;
Κάτσε.
Καπετάνιε, θα πιάσουμε το κτήνος.
Τώρα ξέρουμε πού είναι και θα πάρεις εκδίκηση.
Απλώς κρίμα που δεν έγινε σήμερα.
Τζέικομπ, απεχθάνομαι αυτόν τον διάβολο με όλο μου το είναι.
Μα σώσαμε τον Τζιμ Νίκλμποουνς κι αυτό ήταν το σωστό.
Με κατεύθυνες σωστά σήμερα.
Χαίρομαι που το βλέπεις έτσι.
Θα πάμε πίσω, θα πάρουμε την αμοιβή και θα φτιάξουμε το πλοίο.
Και θα 'ρθουμε να βρούμε το τέρας και θα του κάνουμε τη ζωή κόλαση.
Και μετά τι;
Τι θ' απογίνει το Ινέβιταμπλ
μόλις φύγω εγώ;
Τόσες μάχες, φθορά…
Όλα τα δοκάρια, τα πανιά και τα κατάρτια έχουν αντικατασταθεί
απ' όταν πρωτοβγήκε στη θάλασσα.
Κι όμως, αντέχει ακόμα.
Αυτό το πλοίο είναι αιώνιο.
Αλλά εγώ δεν είμαι.
Έλα.
ΑΥΓΟΥΣΤΟΣ ΚΡΟΟΥ Γ'
Εδώ είναι τα κατορθώματά μου.
Και του πατέρα μου πριν από μένα,
και του πατέρα του πριν απ' αυτόν.
Μόλις νικήσουμε το κόκκινο κτήνος,
θα κάνω την τελευταία μου εγγραφή ως καπετάνιος.
Και μετά αναλαμβάνεις εσύ.
Το 'ξερα από τη μέρα που σ' έβγαλα από τη θάλασσα.
Ήσουν εκεί μέρες πολλές.
Αλλά είχες κάτι μέσα σου, Τζέικομπ.
Μια φωτιά που δεν έλεγε να σβήσει.
Σε πήρα στα χέρια μου
και το είδα.
Οι Μοίρες μού 'φεραν έναν γιο.
Που μια μέρα θα γινόταν καπετάνιος του Ινέβιταμπλ.
Τη μέρα που με βρήκες,
ορκίστηκα να κάνω τα πάντα
για να μην απειλείται κανείς από τους δαίμονες.
Αν μου δώσεις αυτό το πλοίο, θα το δεχτώ
και θα είναι τιμή μου.
Αγόρι μου.
Θα κάνεις σπουδαία πράγματα.
Το Ινέβιταμπλ! Γύρισε το Ινέβιταμπλ!
-Δείτε! -Τι θέαμα!
Η κοιλιά του θα 'ναι γεμάτη κόκαλα!
Χαίρομαι που γυρίσαμε επιτέλους!
Όμως δεν θα μείνουμε πολύ, φοβάμαι.
Ο Κάπτεν Κρόου θα επισκεφθεί το βασιλικό ζεύγος μόλις ξημερώσει.
Κι όταν το πλοίο είναι έτοιμο,
θα πάμε να σκοτώσουμε ένα τέρας!
Θα πάμε να κυνηγήσουμε το κόκκινο κτήνος.
Κι αν δεν ξανάρθουμε στις Τρεις Γέφυρες,
τότε πρέπει το γλέντι να πάρει φωτιά απόψε!
Ελάτε, λοιπόν. Ανοίξτε δρόμο για τους κυνηγούς.
Ερχόμαστε!
Το παλάτι θα πληρώσει καλά γι' αυτά τα κέρατα. Απόψε κερνάμε εμείς!
Κανείς δεν θα διψάσει απόψε, ναύτες!
Ελάτε, λοιπόν!
Κάπτεν Κρόου, ηρωικός, η θάλασσα αδειανή
Και ό,τι και να φοβηθώ Το σφάζει στη στιγμή
Με το μαχαίρι έρχεται, με όπλα έχει ζωστεί
Τώρα όσα κι αν φοβηθώ Για πάντα έχουν χαθεί
Για κυνηγούς τραγούδια Στου κόσμου τις πνοές
Να μάθουν για των κυνηγών τις φοβερές ζωές
Γεια σου!
Γεια σου.
Με λένε Μέιζι.
Μέιζι Μπραμπλ.
Χάρηκα για τη γνωριμία.
Κι εσύ είσαι ο Τζέικομπ Χόλαντ, που κάποτε σκότωσες τέσσερα τέρατα σε δύο μέρες.
Είναι αλήθεια αυτό;
Τέσσερα σε δύο μέρες;
Μην πιστεύεις ό,τι ακούς, μικρή. Τέσσερα σε δύο μέρες;
Πέντε ήταν.
Έχω ακούσει…
Έχω ακούσει ότι κάποτε τα τέρατα έβγαιναν μέχρι τη στεριά!
Τραβούσαν τις κυράδες από τα περβόλια
και τις κατάπιναν μεμιάς!
Αλλά όχι πια. Χάρη στους κυνηγούς.
Πιο θαυμαστό επάγγελμα δεν υπάρχει.
Κι εγώ από οικογένεια κυνηγών προέρχομαι.
Σοβαρά;
Ναι. Οι γονείς μου ήταν λογχοφόροι. Υπηρετούσαν στον Μονάρχη.
Στον Μονάρχη!
Άρα, είναι…
Ναι.
Έτσι πορεύονται οι κυνηγοί.
Ζουν σπουδαία και πεθαίνουν σπουδαία.
Έλα.
Και ποιος σε προσέχει, μικρή;
Μένω στο ορφανοτροφείο στο Γκίστον, λίγο πιο κάτω.
Δεν το λες και "μένω", βέβαια.
Το έσκασα, να ξέρεις.
Και δεν θα γυρίσω.
Θα με πάρεις στο πλήρωμά σου.
Ούτε να το σκέφτεσαι! Τα κυνηγετικά δεν είναι μέρη για παιδιά.
Εσύ μπήκες στο πλοίο στην ηλικία μου. Κοίτα πού έφτασες!
Είσαι όπλο ενάντια στα σκοτεινά σχέδια της φύσης.
Το λέει στη σελίδα 92.
Άκου, μικρή. Είμαι καλός με το δόρυ, αλλά στάθηκα και τυχερός.
Κανείς δεν εγγυάται ότι θα φτάσεις στη σελίδα 92, πίστεψέ με.
Πήγαινε τώρα.
Καλά, λοιπόν. Θα πάω στον Κάπτεν Κρόου.
Αυτός είναι ο αληθινός αρχηγός.
Ξέρετε πού θα βρω τον Κάπτεν Κρόου;
Κι εγώ είμαι αρχηγός, εντάξει;
Δεν είσαι καπετάνιος, έτσι δεν είναι;
Όχι. Αλλά έχω στόφα καπετάνιου.
Στόφα καπετάνιου;
Συγγνώμη. Απλώς ακούγεται αστείο.
Θα γίνω καπετάνιος.
Κάποτε.
Εγώ, πάντως, θ' ανέβω στο πλοίο.
Άρα, αν δεν σε πειράζει,
πάω να τα πω με τον Κάπτεν Τώρα,
όχι τον Κάπτεν Κάποτε.
Άσε με κάτω, παράτα με!
Οι κυνηγοί τεράτων υποτίθεται ότι είναι ήρωες!
Ναι, γι' αυτό τώρα σε σώζω.
Καλησπέρα, Ρόζι. Περνάς από Γκίστον;
Ναι.
Ωραία, άσ' την εκεί. Στην πόρτα.
-Αν δεν σου είναι κόπος. -Ναι.
Αυτό το λένε απαγωγή!
Όχι, καλή μου. Το αντίθετο είναι.
Έκανες φίλους, Τζέικομπ;
Ένα παιδάκι ήταν.
Απαίσια πλάσματα τα παιδιά.
Αυτό ξαναπές το.
Για δες, κατέφθασαν ο Κάπτεν Κρόου και οι πιστοί του σύντροφοι.
Μεγαλειότατε, όπως βλέπετε, οι θάλασσες μας πρόσφεραν άφθονη λεία.
Κι όπως βλέπω, πιάσατε ένα ενήλικο μπρίκλμπακ.
Ένα δείγμα σαν κι αυτό αξίζει πάρα πολλά.
Αλλά υπάρχει κάτι που δεν βλέπω.
Το κέρατο του κόκκινου κτήνους.
Ο ναύαρχος Χόρναγκολντ μας μετέφερε μια φήμη.
Ο ναύαρχος Χόρναγκολντ.
Ότι εντοπίσατε το κόκκινο κτήνος, αλλά εγκαταλείψατε την καταδίωξη,
εξαιτίας κάποιου κώδικα.
Το παλάτι δεν σας πληρώνει για να τηρείτε τέτοιους κώδικες.
Σας πληρώνει για να σκοτώνετε τέρατα.
Πόσα πλοία ακόμα θα χαθούν επειδή αφήσατε το κτήνος να σας ξεφύγει;
Αυτό ήταν κάποτε ένα μικρό βασίλειο που είχε τη μεγάλη ιδέα
να στείλει κυνηγούς να διώξουν τα τέρατα από τις ακτές μας,
για να εγκαινιάσουμε μια νέα εποχή ειρήνης.
Πέρασαν εκατοντάδες χρόνια από τις σκοτεινές εποχές,
αλλά όσο ακόμα ζει το κτήνος,
ο κόσμος θ' αντικρίζει τη θάλασσα με φόβο.
Σήμερα, λοιπόν, ξεκινά μια νέα εποχή.
Το παλάτι δεν θα στηρίζει πλέον τους κυνηγούς.
Ωραίο θέαμα, έτσι δεν είναι;
Το Ιμπέρατορ είναι το πιο βαριά οπλισμένο πλοίο που έχει πλεύσει ποτέ.
Το Βασιλικό Ναυτικό θα φτάσει σε αχαρτογράφητα νερά
και θα εξαλείψει όποιο τέρας συναντήσει στο διάβα του.
Μ' αυτό αποκλείεται.
Είναι πολύ χαμηλό
και τα στατικά κανόνια του είναι άχρηστα.
Κι ο καπετάνιος του είναι βλάκας.
Ώρα να φεύγεις, καπετάνιε.
Ο χρόνος σου τελείωσε.
Ναύαρχε,
έχεις δει ποτέ τέτοιο τέρας που να μην κρέμεται από το ταβάνι;
Μη στείλεις τους ναύτες σου στον θάνατο με τέτοιο πλοίο.
Δεν έχει φτιαχτεί για κυνήγι.
Ούτε κι εσύ.
Σε διαβεβαιώ, δεν τα φοβάμαι καθόλου αυτά τα τέρατα.
Τότε είσαι ανόητος!
Και θα πάρεις πολλούς καλούς ναύτες στον λαιμό σου.
Στρατηγέ, συνόδευσε έξω τους κυνηγούς. Τελειώσαμε.
Εμείς οι κυνηγοί χύναμε αίμα
όσο όλοι εσείς κρυβόσασταν εδώ μέσα
και χαράζατε γραμμές σε χάρτες!
Είστε δειλοί! Όλοι σας!
Στρατηγέ, ο καπετάνιος να συλληφθεί
και το Ινέβιταμπλ να παροπλιστεί.
Σταθείτε!
Εξοχοτάτη.
Ο καπετάνιος, όπως είναι γνωστό, είναι οξύθυμος.
Μα είναι ικανός κυνηγός και σας υπηρέτησε σωστά.
Έσκισε τις θάλασσες
κι έκανε την αυτοκρατορία την πιο ζηλευτή στον γνωστό κόσμο.
Εγώ πιστεύω ότι ο κόσμος χρειάζεται ακόμα τους κυνηγούς.
Διαψεύστε με.
Δώστε μας άλλη μια ευκαιρία με το κτήνος.
Αν το σκοτώσουμε,
τηρείτε την υπόσχεσή σας και συνεχίζουμε τη συνεργασία.
Αν το Ιμπέρατορ σκοτώσει το κτήνος,
τότε κάνετε το Ινέβιταμπλ παλιοσίδερα
και οι μέρες των κυνηγών τελειώνουν.
Όπως και να 'χει, κερδίζετε.
Εγώ, πάντως, θα εκτιμούσα την ευκαιρία.
Τότε, έχουμε διαγωνισμό.
Λάβετε θέσεις.
Πάμε.
Θα πιάσουμε το κτήνος και θα το φέρουμε στο κατώφλι σας.
Οι μέρες των κυνηγών δεν έχουν τελειώσει.
Ούτε κατά διάνοια.
Φτάνουμε στην Ντρέγκμορ κι ακολουθούμε τις τάφρους.
Μένουμε ετοιμοπόλεμοι, σε εγρήγορση, με το χέρι στη σκανδάλη, τα όπλα γεμάτα.
Το τομάρι του κτήνους θα είναι παχύ.
Να ρίξουμε τα μακριά δόρατα.
Οι τοξότες θα είναι άχρηστοι.
Αλλά έχουμε αρκετά βλήματα.
Θα του ρίξουμε φωτιά και μετά θ' αφήσουμε να μας σύρει.
Έτσι τα χειριζόμαστε αυτά.
Έτοιμοι, καπετάνιε. Θα πιάσουμε τον κόκκινο δαίμονα.
Επειδή είμαστε κυνηγοί!
Και θα βάλουμε όλες μας τις δυνάμεις
κι όλη μας την οργή για να πιάσουμε το τέρας!
Και θ' αποδοθεί δικαιοσύνη!
Αλλά αυτό δεν θα είναι το τέλος αυτού του σπουδαίου πλοίου.
Κανείς δεν έχει πάει πέρα από τη Θάλασσα Ντρέγκμορ.
Κανείς δεν ξέρει τι κινδύνους κρύβει αυτό το τρομερό άγνωστο.
Αλλά αυτό εδώ το πλοίο,
με αρχηγό τον Τζέικομπ Χόλαντ, θα τρυπήσει το σκοτάδι!
Ας πιούμε στην επιτυχία μας
και στις πολλές που θα 'ρθουν!
Τι ήταν αυτό;
-Ακούστηκε από το βαρέλι. -Τι ήταν αυτό;
Μπήκες λαθραία;
Μπήκα λαθραία.
Μπήκες λαθραία.
Εγώ…
Ναι.
Θα σ' αφήσουμε στο κοντινότερο λιμάνι.
Πάμε να βρούμε το κτήνος. Δεν γίνεται να έχουμε παιδί στα πόδια μας.
Τι γίνεται εδώ;
Με λένε Μέιζι Μπραμπλ.
Εσύ, όμως, δεν χρειάζεσαι συστάσεις.
Σ' έχουν καταπιεί ολόκληρο,
σ' έχουν πυροβολήσει στην καρδιά και σ' έχουν κάνει κομμάτια.
Αλλά δεν σε θέλουν τα σκουλήκια, ούτε η κόλαση, γι' αυτό είσαι εδώ!
Ο περήφανος καπετάνιος του δεύτερου σπουδαιότερου πλοίου που υπήρξε ποτέ!
Του δεύτερου σπουδαιότερου;
Και ποιο ήταν το πρώτο, αν επιτρέπεται;
Για μένα, είναι ο Μονάρχης.
Σ' αυτό το πλοίο υπηρέτησαν οι γονείς μου.
Μάλιστα.
Άρα, πέθαναν ως ήρωες, έτσι;
Μάλιστα.
Μ' αρέσει η μικρή.
-Έχει τσαγανό. -Μα, καπετάνιε…
Σάρα, ανάλαβέ την, σε παρακαλώ.
Μάλιστα, καπετάνιε.
Συγχαρητήρια, Κάπτεν Κάποτε.
Κοιμήσου εκεί.
Είσαι η Σάρα Σαρπ.
Λένε ότι κανένας ύπαρχος δεν είναι πιο πιστός…
Αρκετά.
Άκουσα όσα είπες, μικρή.
Χάρη σε όσα είπα έμεινα στο πλοίο.
Είσαι στο πλοίο επειδή ο καπετάνιος δεν θα σταματήσει για να σ' αφήσει.
Το κυνήγι μετράει μόνο.
Γι' αυτό φρόντισε να τον υπακούς απόλυτα.
Αλλιώς εξαφανίσου μόνη σου
γιατί η τιμωρία μου θα 'ναι χειρότερη από θάνατο.
Είσαι φοβερή.
ΘΑΛΑΣΣΑ ΝΤΡΕΓΚΜΟΡ
Περάσαμε τη νήσο Ραμ Πέπερ το βράδυ.
Φτάσαμε στην Ντρέγκμορ.
Ναι, και σε λίγο θα βρούμε το κτήνος.
Αναρωτιέμαι μήπως χρειαστώ κάτι λίγο…
μεγαλύτερο.
Πού το βρήκες το μαχαίρι;
Η Σάρα μού το έδωσε. Επειδή τώρα είμαι κυνηγός!
-Κυνηγός που πρέπει να πάει για ύπνο. -Δεν νυστάζω καθόλου.
Είμαι στο Ινέβιταμπλ με τον Κάπτεν Κρόου!
Οι εικόνες στα βιβλία μου ζωντανεύουν!
Και ζητούν εκδίκηση!
Φύγε! Πήγαινε να ξεκουραστείς.
Μάλιστα, καπετάνιε!
Θα το σκοτώσουμε το κτήνος, έτσι;
Και θα μας κάνουν αγάλματα.
Θα το σκοτώσουμε, ναι. Φύγε τώρα.
Με τα τέρατα το παλεύω.
Αλλά αυτή εδώ θα με πεθάνει.
Να θυμάσαι, ο κώδικας των κυνηγών μας δένει μ' όσους ήρθαν πριν
κι όσους θα 'ρθουν μετά.
Βλέπω φωτιά μέσα της.
Την ίδια φωτιά που είχες κι εσύ.
Όλοι στις θέσεις σας!
Ετοιμαστείτε!
Σήμερα θα κάνουμε το καθήκον μας!
Όλοι σε ετοιμότητα!
Μαζέψτε τη μαΐστρα μπροστά!
Ψαράδες, ετοιμάστε τα βέλη σας! Θα πάμε βόλτα!
Τραβήξτε τα πανιά!
Κρατηθείτε!
Ο ωκεανός μάς έστειλε τα χειρότερα και θα του τα στείλουμε πίσω!
Ρίξτε τα βλήματα τώρα, πυροβολητές!
Προστατέψτε τα πλαϊνά!
Εμπρός, ψαροφονιάδες!
Ήρθαμε εδώ να πολεμήσουμε!
Τζέικομπ!
Τι γίνεται;
Μέιζι! Γύρνα στην καμπίνα σου!
Φύγε!
Μακριά από το παράθυρο.
Γρήγορα, παιδιά!
Πυρ!
Τώρα είναι ευκαιρία! Δόρατα!
Το καμακώσαμε. Τώρα θα το κουράσουμε.
Ανοίγουμε πανιά, κυρία Μερίνο!
Τεντώστε τα πανιά! Να είναι ανοιχτά!
Θα παλέψουμε με τον άνεμο μέχρι να μη φυσάει καθόλου πια!
Τρέξε, διάβολε! Μπροστά σου θα μας βρεις!
Καπετάνιε;
Σ' έχουμε στο χέρι.
Το πλοίο δεν αντέχει!
Να κόψουμε τα σκοινιά!
Δεν έχω φύγει ποτέ από μάχη και δεν θα το κάνω τώρα!
Πρέπει!
Και νεκρό ακόμα, θα μας σύρει στον βυθό!
Ήρθε η ώρα σου, παλιοδιάβολε!
Μέιζι Μπραμπλ, αν κόψεις τα σκοινιά θα σε σκοτώσω για δειλία!
Τζέικομπ, σταμάτα την!
Τζέικομπ!
Φέρ' τη σ' εμένα!
-Τι θα κάνεις; -Είπα, φέρ' τη σ' εμένα!
-Παιδί είναι! -Σε διατάζω!
Σε παρακαλώ, καπετάνιε.
Φέρ' τη σ' εμένα.
Τζέικομπ!
Θα πεθάνουμε εδώ μέσα;
Όχι.
Ή μάλλον, ναι.
Θα μας μασήσει;
Ή θα μας χωνέψει σιγά σιγά, μαζί με οξέα;
Δεν ξέρω, Μέιζι. Πρώτη φορά το ζω αυτό.
Δεν κυνηγάτε τέρατα όλη σας τη ζωή;
Τα σκοτώνουμε, μικρή, δεν τα μελετάμε.
Μάλλον πρέπει ν' αρχίσουμε.
Τζέικομπ, κι αν σε καταπιεί;
Κόψε το σκοινί.
-Τι θα κάνεις; -Θα το σκοτώσω.
Θα το σκοτώσεις; Πώς;
Δεν ξέρω. Απλώς ενθουσιάζομαι και αυτοσχεδιάζω.
Δεν θέλω να το πολυσκεφτώ, εντάξει; Θα το σκοτώσω.
-Δεν ξέρω αν μπορείς. -Είμαι ο Τζέικομπ Χόλαντ, το ξέχασες;
Σκότωσα πέντε τέρατα μέσα σε δύο μέρες.
Κι αυτό είναι άλλο ένα τέρας.
Σίγουρα θα υπάρχει κι άλλος τρόπος.
Μη φοβάσαι, μικρή.
Μήπως μπορείς να το σκοτώσεις από μέσα;
Κρατήσου, μικρή.
Τζέικομπ!
Όχι, περίμενε!
Στάσου, Τζέικομπ, όχι!
Σταμάτα!
Να πάρει και να σηκώσει.
Παραλίγο να με σκοτώσεις!
Εγώ να σκοτώσω εσένα;
Πάρ' το αλλιώς, μικρή.
Εγώ είχα το τέρας στο χέρι κι εσύ τα χάλασες όλα.
Το είχες στο χέρι;
Άλλη μάχη θα 'βλεπα, τότε.
Δεν θα δίναμε καμιά μάχη αν δεν έκοβες τα σκοινιά.
Μαζί τα κόψαμε.
Όχι, εσύ τα έκοψες.
Δεν με σταμάτησες, έτσι;
Δεν είναι το ίδιο.
Δεν είναι;
Όχι, δεν είναι.
Εγώ λέω να βρούμε καταφύγιο.
Μάζεψε δυνάμεις.
Θα φύγουμε το πρωί.
ΤΑ ΠΑΡΑΜΥΘΙΑ ΤΟΥ ΚΑΠΤΕΝ ΚΡΟΟΥ
Το βιβλίο λέει ότι τα τέρατα έβγαιναν μέχρι την ακτή.
Και παντού ήταν επικίνδυνα.
Είναι αλήθεια;
Φυσικά και είναι.
Το είδες;
Ήταν πριν από την εποχή μου, αλλά όλοι ξέρουν ότι είναι αλήθεια.
Κι αν αυτά τα πλάσματα δεν είναι τόσο κακά όσο λένε;
Η θάλασσα είναι το σπίτι τους.
Εμείς τα κυνηγήσαμε, έτσι δεν είναι;
Μήπως να τ' αφήναμε ήσυχα;
Τα σκοτώνουμε επειδή μας σκοτώνουν.
Να σου θυμίσω ότι ένα τέτοιο σκότωσε τους γονείς σου;
Ν' άφηναν τα τέρατα ήσυχα;
Δεν…
ξέρω.
Τα έχεις μπερδέψει, μικρή.
Οι γονείς σου πέθαναν ως ήρωες.
Έτσι θέλω να πιστεύω.
Αλλά μπορείς να είσαι ήρωας
και να κάνεις και λάθος.
Αυτά που λες…
-Είναι παράλογα. -Γιατί μας κατάπιε η Κόκκινη;
Η Κόκκινη;
Κορίτσι είναι, όχι πράγμα.
Νομίζω ότι είναι θηλυκιά και μας προστάτευε από τον Κρόου.
Πολύ το εμπιστεύεσαι το τέρας.
Σε σημάδευε με το όπλο και πήγε…
Εσένα σημάδευε μέσα από μένα!
Επειδή εσύ έκοψες τα σκοινιά.
Και δεν θέλω να τσακωθώ γι' αυτό.
Δεν θέλω να μαζευτούν όλα τα τέρατα που υπάρχουν σ' αυτό το νησί.
Όπου δεν θα βρισκόμουν αν δεν είχες κόψει τα σκοινιά!
Άρα, δεν θα τσακωθούμε.
Και τι θα κάνουμε;
Εγώ θα πάω να βρω προμήθειες.
Θα σε πάω στο Γκίστον κι όταν επιστρέψω στο πλοίο
θα τελειώσουμε αυτό που αρχίσαμε.
Μη σκοτωθείς πουθενά.
Δεν υπόσχομαι τίποτα.
Τζέικομπ.
Υποσχέσου.
Εντάξει.
Υπόσχομαι.
Καπετάνιε.
Το τέρας έφυγε.
Δεν μπορούμε να μείνουμε εδώ.
Αυτό το πλάσμα πήρε τον Τζέικομπ.
Και θέλω να το σκοτώσω, όπως κι εσύ.
Αλλά θα βυθιστούμε αν δεν γυρίσουμε πίσω.
Μπάζει πολλά νερά, δεν γίνεται να τα βγάλουμε.
Και το μπάλωμα που βάλαμε γλιστράει.
Αν μείνουμε πολύ ακόμα εδώ, θα βυθιστούμε.
Γυρίζουμε στη νήσο Μούκες.
-Μα το κοντινότερο λιμάνι… -Στο Μούκες!
Ή στο Μούκες με κάθε τρόπο ή στον πάτο της θάλασσας!
Μήπως κατά τύχη σκοπεύεις να πας να δεις την Γκουέν Μπάτερμπι;
Καπετάνιε, πουλάει την πραμάτεια της πάρα πολύ ακριβά.
Κάνοντας συμφωνία με μια σαν αυτήν, παραβιάζεις τον κώδικα του κυνηγού.
Στα κομμάτια ο κώδικας που θα μ' εμποδίσει να εκδικηθώ!
Μόνο ο λόγος μου μετράει εδώ.
Θα κάνω ό,τι μου πει η Μπάτερμπι. Θα κάνω ό,τι χρειαστεί.
Θα σκίσω την ίδια τη θάλασσα
και θα σκοτώσω ό,τι πλάσμα κολυμπάει, κινείται και ζει, αν πρέπει.
Αλλά θα πάρω εκδίκηση.
Θα πάρω εκδίκηση.
Σηκώστε πανιά, αλλάζουμε πορεία!
Σηκώστε όλα τα πανιά!
Γεια σου, μικρούλη!
Δεν είναι τόσο χάλια, τελικά.
Τι κάνεις;
Εγώ…
Φοβάμαι πως ό,τι κι αν πω θα σε θυμώσει.
Και καλά κάνεις.
Μόνο μην κουνηθείς.
Συγγνώμη.
Αλλά πάντα ήθελα ένα ζωάκι.
Αυτό δεν είναι ζωάκι.
Είναι τέρας και δεν θα το κρατήσουμε.
Μα του έδωσα κι όνομα!
Να μαντέψω.
"Μπλε".
Το ένα το είπες Κόκκινο, το άλλο Μπλε.
Αν μείνουμε κι άλλο, θα μας κυνηγάει ολόκληρο ουράνιο τόξο.
Μα είναι γλυκούλι!
Κοίτα φατσούλα!
Εσύ κι εγώ έχουμε διαφορετικά γούστα.
Όχι!
Μόλις γυρίσουμε στο Γκίστον,
θα σου πάρω γάτα. Μπορείς να τη βγάλεις Γκρι, Λευκή
ή και Καφέ, αν θες.
Είσαι πολύ νέος για τόση κακία!
Κι εσύ πολύ μεγάλη για να ενδίδεις σε παιδιάστικους πειρασμούς.
Δεν είναι παιδιάστικο να θες ζωάκι.
Πολλοί άνθρωποι έχουν.
Όχι ζωάκια που σου αφήνουν στο στόμα αυγά
που εκκολάπτονται και σκάνε μέσα το στήθος σου!
Το είπες πολύ αναλυτικά.
Έχω δει πράγματα, εντάξει;
Το θέμα είναι, δεν ξέρουμε τι θα έκανε. Δεν ξέρουμε τίποτα για το νησί,
μόνο ότι πρέπει να φύγουμε!
Ας πηγαίνουμε.
Ίσως δέθηκαν μαζί μας. Σαν τις χήνες.
Εμένα με ανησυχεί η μάνα χήνα.
Να την. Έλα, μικρή.
Κράτα το πηδάλιο.
Αν φτάσουμε στη νήσο Ραμ Πέπερ, κάποιο πλοίο θα βρούμε.
Η Ντρέγκμορ είναι γεμάτη τέρατα, αλλά μη φοβάσαι.
Στο ένα μίλι μακριά να είναι κάποιο, το μυρίζομαι.
Ίσως έχασα λίγο τη φόρμα μου.
Τζέικομπ!
Κρατήσου, Μέιζι!
Μέιζι.
Μέιζι!
Καλό παιδί.
Πρέπει να επιστρέψουμε.
-Δεν θα τα καταφέρουμε! -Μπορεί, αν αδειάζεις γρήγορα.
Μπορεί να μας πάει η Κόκκινη!
Πίσω στο νησί;
Όχι, στον τόπο μας!
Το 'χεις χάσει εντελώς.
Αφού μας έσωσε από κείνο το πλάσμα.
Τι…
Πλάκα μου…
Νόμιζα ότι εγώ μας έσωσα.
Εγώ πέταξα το…
Βγάζε νερά! Μπάζει συνεχώς!
Κόκκινη!
Βλέπεις το μικρούλι;
Αυτό είσαι εσύ!
Χάνεις τον χρόνο σου.
Κι αυτό είμαι εγώ.
Κι αυτό είναι εκείνος.
Κουκλοθέατρο παίζεις; Εδώ βυθιζόμαστε!
Πρέπει να φτάσουμε μέχρι εκεί.
Μήπως θα είχες την ευγενή καλοσύνη να μας πας;
Αν σε καταλαβαίνει, δεν θέλει να βοηθήσει.
Το καλό είναι ότι δεν σ' έφαγε.
Άδειαζε τώρα.
Σου το 'πα ότι δεν είναι απλώς ένα τέρας!
Ο κόσμος είναι μεγάλος, Τζέικομπ.
Και δεν ξέρεις τα πάντα.
Με τη σωστή πορεία, θα είμαστε εκεί σε τρεις μέρες.
Λοιπόν, τέρας, θέλω να στρίψεις.
Εντάξει; Μπορείς να στρίψεις;
Μπορείς… να στρίψεις
από κει;
Δεξιά.
Δεξιά, χαζό τέρας, δεξιά.
Μπορείς να στρίψεις δεξιά; Από δω.
Φώναζε όσο θες. Δεν σε καταλαβαίνει.
Μια χαρά καταλαβαίνει.
Απλώς της αρέσει να με θυμώνει.
Θέλω να στρίψεις προς τα δεξιά.
Από κει που σου δείχνω. Αυτό θα πει "προς τα δεξιά".
Στρίψε δεξιά. Εκεί, κοίτα! Δεξιά.
Στρίψε δεξιά, διαβολεμένο τέρας της θάλασσας!
Σε ρώτησε μήπως μπορείς να στρίψεις λιγάκι.
Έτσι; Βλέπεις;
Έτσι μπράβο!
Ευχαριστώ, κοπελιά!
Δεν ήταν δύσκολο.
Δεν είναι κατοικίδιο. Κοίτα να φυλάγεσαι.
Χαλάρωσε, καπετάνιε. Είναι φίλη.
-Ναι, φυσικά. Μέχρι να πεινάσει. -Επιτέλους, θα…
ΘΑΛΑΣΣΑ ΝΤΡΕΓΚΜΟΡ
Το Ινέβιταμπλ είναι;
Καπετάνιε!
Δεν το χρειαζόμαστε αυτό. Είμαστε κυνηγοί.
Μόνο αν το σκοτώσουμε.
Ξέρω γιατί ήρθες, καπετάνιε.
Πάντα για τον ίδιο λόγο έρχεσαι, βλέπεις.
Κι εγώ μπορώ να σου δώσω ό,τι χρειάζεσαι.
Ένα δηλητήριο τόσο ισχυρό,
που να μπορεί να σκοτώσει το πιο τρομερό τέρας.
Κι ένα όπλο τόσο δυνατό, που να το στείλει στον πάτο!
Ξέρεις τι λένε για μένα, καπετάνιε;
Πως όσοι έρχονται στην Γκουέν Μπάτερμπι παίρνουν αυτό που θέλουν,
αλλά μετά τους βρίσκει μεγάλη συμφορά.
Κι όμως, εσύ ήρθες.
Εγώ δεν πιστεύω στις προλήψεις.
Όχι. Γι' αυτό είμαι σίγουρη.
Αλλά θα πιστέψεις.
Αυτή είναι η πιο τρομερή δημιουργία μου.
"Το Χέρι του Θεού", έτσι το ονόμασα.
Τι θα μου κοστίσει;
Τα πάντα, καπετάνιε.
Εγώ παίρνω τα πάντα.
Λοιπόν, είμαστε σύμφωνοι;
Ναι, ξέρεις τώρα. Έχω συνηθίσει σε πιο μεγάλους στόχους.
Ώρα να φάμε!
Λέει εδώ ότι τα σκοτεινά χρόνια,
το τέρας κατέστρεψε μια πόλη στην ακτή του Κρα Ζουλ.
Έχουμε περάσει από κείνη την ακτή. Δεν έχω δει καμιά πόλη,
κατεστραμμένη ή μη.
Και δεν λέμε "γιαρ" τόσο συχνά.
Σε κάθε δεύτερη σελίδα, "γιαρ"!
Όλα αυτά είναι ανοησίες.
Εσύ το λες.
Το βιβλίο λέει άλλα πράγματα,
που θα μείνουν καιρό έπειτα από μας.
Κι όλοι θα πιστεύουν ότι τα τέρατα κατέστρεφαν ανύπαρκτες πόλεις
κι ότι οι κυνηγοί όλο λένε "γιαρ".
Μα αν δεν είναι αλήθεια αυτά,
πώς θα μάθουμε ποια είναι;
Και πώς ξέρουμε ότι τα τέρατα άρπαζαν τις γυναίκες από τα περβόλια;
Ότι υπήρξαν πράγματι τα σκοτεινά χρόνια;
Μπορεί να μην άρχισαν εκείνα τον πόλεμο.
Μπορεί, αλλά…
γιατί το κάναμε εμείς;
Φαίνεται φοβερή καταιγίδα.
Καλύτερα εδώ κάτω, λέω εγώ.
Ναι.
Καλύτερα εδώ κάτω.
Δεν ξέρω πώς ξεκίνησε ο πόλεμος.
Ίσως αυτό που έχει σημασία είναι πώς θα τελειώσει.
Ματωμένο φεγγάρι.
Η Μπάτερμπι παρακολουθεί.
Νόμισμα των κυνηγών είναι η τιμή.
Και το αλισβερίσι μαζί της είναι ανέντιμο.
Ναι. Θα της χρωστάμε.
Και το πλοίο με το πλήρωμά του θα πληρώσουν το τίμημα.
Σάρα!
Κοίτα εκεί.
Ρίντλμπακ.
Ναι.
Ποτέ δεν φτάνουν τόσο βόρεια.
Εκτός αν τρέχουν να ξεφύγουν από κάτι.
Και υπάρχει μόνο ένα πράγμα που τρομάζει τα ρίντλμπακ.
Το κτήνος.
Κυρία Μερίνο, αλλάζουμε πορεία! Νότια, παρακαλώ.
-Σταβέντο, προς το Ραμ Πέπερ! -Μάλιστα, καπετάνιε.
Τον ακούσατε. Ανοίξτε τα πανιά!
Τραβήξτε δυνατά! Όλοι μαζί!
Θα σε βρούμε.
Θα σε βρούμε πολύ σύντομα.
Αυτό δεν είσαι εσύ πια.
Δεν είσαι ο Τζέικομπ Χόλαντ που σκότωσε τέσσερα φοβερά τέρατα σε δύο μέρες.
Πέντε ήταν.
Είσαι ο Τζέικομπ Χόλαντ που έγινε φίλος μ' ένα τέρας,
μου έσωσε τη ζωή
και κατάφερε να φτάσουμε τελικά στη νήσο Ραμ Πέπερ.
Τα καταφέραμε.
Δεν πάει πιο πέρα η Κόκκινη.
Κινδυνεύει αν περάσει την Ντρέγκμορ.
Θα κάνουμε σήμα σε κάποιο πλοίο.
Και μετά;
Λέω να σε πάω στο Γκίστον. Έτσι;
Κι εσύ τι θα κάνεις;
Το Γκίστον είναι μέρος.
Δεν είναι οικογένεια.
Εγώ δεν γυρίζω εκεί. Ούτε κι εσύ θα γυρίσεις στο πλοίο.
Άρα, μόνο εμένα έχεις πια.
Κι εγώ έχω μόνο εσένα.
Δεν ακούγεται και τόσο χάλια.
Λοιπόν, τι λες;
Το δοκιμάζουμε;
Εννοείς…
Σαν οικογένεια;
Αυτό.
Δεν ξέρω.
Ίσως αν προσποιηθούμε καιρό να φανεί σαν αληθινή…
Άσ' το, είναι ανόητο.
Τι, μας φαντάζεσαι σε καμιά φάρμα;
Είπα "άσ' το", ανόητε.
Άσ' το, λοιπόν.
Απλώς δεν ξέρω αν…
Έχεις τίποτα στ' αυτιά σου;
Καλά, εντάξει.
Λοιπόν, ώρα να ετοιμαστούμε.
Λοιπόν, μικρή, όλο αυτό ήταν μια αναπάντεχη περιπέτεια.
Και σ' ευχαριστώ για όλα όσα έκανες,
μα είναι ώρα να γυρίσεις.
Και υπόσχομαι ότι ποτέ ξανά δεν θα κυνηγήσω τέρατα της θάλασσας.
Τέλος το κυνήγι τεράτων!
Μισό.
Λοιπόν.
Τέλος!
Έλεος!
Καταλαβαίνεις τι θέλω να πω.
Είναι συμβολική χειρονομία.
Νομίζω ότι καταλαβαίνει.
Εντάξει, λοιπόν.
Ώρα να προχωρήσουμε.
Έλα, μικρή.
Γύρνα πίσω.
Κόκκινη;
Κόκκινη!
Όχι…
ΙΜΠΕΡΑΤΟΡ
Θέλω βοήθεια.
Κόκκινη, άκουσέ με.
Απλώς φύγε.
Δεν χρειάζεται να γίνει μάχη.
Φύγε, Κόκκινη.
-Φύγε. Άσ' τους να ζήσουν. -Πρέπει να φύγουμε.
Σε παρακαλώ!
Όχι, Κόκκινη!
Κόκκινη, γύρνα πίσω!
Πλήρωμα! Πυρ!
Ανοίξτε πυρ!
Μέιζι!
Όχι, Κόκκινη, σταμάτα!
Μέιζι!
Είσαι καλά, μικρή;
Είναι καλά η Κόκκινη;
Όλοι πυρ!
Κάνε πίσω, τέρας.
Άφησέ την.
Το κόκκινο κτήνος.
Το τέρας παραδόθηκε!
Όχι, μικρή.
Τώρα δεν γίνεται τίποτα.
Δεν χρειάζεται να το κάνει αυτό.
Ναι, χρειάζεται.
Ετοιμάστε το Χέρι του Θεού.
Τώρα θα λογαριαστούμε.
Για όλους αυτούς που χάθηκαν.
Ήρθε η ώρα σου, διάβολε!
Μην το παλεύεις.
Θα κάνεις το δηλητήριο να κυλήσει πιο γρήγορα.
Δεν θέλω να πεθάνεις ακόμα.
Όχι πριν γράψεις ιστορία στο Κάστρο Γουάιτροκ.
Καπετάνιε, καλύτερα ν' αφήσουμε το δηλητήριο να κάνει τη δουλειά του.
Όχι, Σάρα.
Έδωσα υπόσχεση στο βασιλικό ζεύγος.
Αλλά δεν θα ανησυχούσα. Είναι πια τελείως αδύναμο.
Όχι, δεν είναι.
Σηκώστε τα παρίστια!
Στα δεξιά, καπετάνιε! Μια βάρκα!
Περίμενε!
Δεν είναι δυνατόν.
Ο Τζέικομπ.
Κατάλαβα.
Απίστευτη ιστορία, Τζέικομπ.
Ο κυνηγός που έγινε φίλος μ' ένα τέρας.
Το τέρας που παραλίγο να με σκοτώσει.
Ποια είναι η θέση μου τώρα, Τζέικομπ;
Αυτό το πράγμα κι εγώ…
με κάποιον τρόπο…
τα βρήκαμε.
Κάνατε ανακωχή.
Αλλά δεν γίνεται ανακωχή χωρίς πόλεμο.
Ό,τι κι αν έγινε εκεί πέρα,
δεν είναι τίποτα μπροστά σε τόσους αιώνες πολέμου.
Εγώ πάντα ήξερα τι είμαι.
Γιος καπετάνιου, που ήταν γιος καπετάνιου.
Κι αν γεννηθήκαμε για να πολεμάμε, μα τον Θεό, ας πολεμήσουμε!
Ας δοκιμαστούμε για να δούμε το μεγαλείο μας.
Γι' αυτό, σε ρωτάω, Τζέικομπ, γιε μου.
Είσαι εχθρός μου;
Άσ' την ήσυχη.
Έχει τσαγανό η μικρή.
Ήρεμα, μικρή. Έτσι μπράβο.
Πρέπει να βοηθήσεις την Κόκκινη.
Είναι φίλη μας.
Λυπάμαι.
Χρειάζεται ξεκούραση.
Θα σε πάω πίσω στο Γκίστον.
Θα είσαι ασφαλής.
Θα έχεις μια καλή, ασφαλή ζωή.
Πρώτα θα πάμε στο Κάστρο Γουάιτροκ.
Μας περιμένει το βασιλικό ζεύγος.
Τζέικομπ, φαντάζομαι θα θες ένα ποτό.
Καλώς τον.
-Χαίρομαι που σε βλέπω. -Πολύ χαιρόμαστε.
Γύρισες, Τζέικομπ.
Ας πιούμε στις πολλές περιπέτειες που σε περιμένουν
ως καπετάνιο του Ινέβιταμπλ.
Συνέρχεσαι σιγά σιγά.
Πολύ αργά.
Ίσως.
Είναι άδικο αυτό που κάνουν στην Κόκκινη!
Μας έσωσε.
Πρέπει να με πιστέψεις, σε παρακαλώ.
Σε πιστεύω.
Τότε βοήθα με να τους σταματήσω.
Πολεμάω αυτά τα τέρατα όλη μου τη ζωή.
Κι έχω δει πράγματα που δεν θα τα ξεχάσω ποτέ.
Το πλοίο είναι όλη μου η ζωή.
Ο πιο πιστός ύπαρχος απ' όλους είναι η Σάρα Σαρπ.
Ο Κρόου τα κατάφερε! Έπιασε το κτήνος!
Ο κόσμος όλος θα μάθει τι καταφέραμε, αγόρι μου.
Αυτό το πλοίο, το πλοίο σου, θα γίνει θρύλος.
Τίποτα δεν το σταματάει.
Μπλε!
Σιγά μην το κάνουν αυτό οι γάτες!
Ανοίξτε την πύλη!
Η ΙΣΤΟΡΙΑ ΤΩΝ ΤΕΡΑΤΩΝ ΤΗΣ ΘΑΛΑΣΣΑΣ
ΟΙ ΣΚΟΤΕΙΝΕΣ ΕΠΟΧΕΣ
Ο ΘΡΙΑΜΒΟΣ ΕΠΙ ΤΩΝ ΤΕΡΑΤΩΝ
Αυτοί το έκαναν.
Κοριτσάκι μου…
Μη φοβάσαι, Κόκκινη. Εγώ θα σ' ελευθερώσω.
Τι γίνεται εδώ;
Γιατί όλοι…
Τα κατάφερε! Έπιασε το κόκκινο κτήνος!
Μέχρι εδώ, κυρία Μερίνο.
Ακούσατε τον καπετάνιο. Ρίξτε άγκυρα.
Κάπτεν Κρόου.
Φαίνεται πως έχουμε τον νικητή μας.
Την τελευταία φορά που ήρθα στο Γουάιτροκ,
μου είπατε ότι οι μέρες των κυνηγών τελείωσαν.
Μα το Ιμπέρατορ αποδείχτηκε λίγο για το τέρας.
Όλα τα πλούτη και η εξουσία σας,
όλα αυτά, δεν είναι τίποτα μπροστά στην οργή ενός κυνηγού.
Και το Ινέβιταμπλ είναι αυτό που θα δείξει τον δρόμο,
μέχρι την Ντρέγκμορ και πιο πέρα.
Μέχρι που τα κόκαλα όλων αυτών των άθλιων τεράτων
να βρεθούν στον πάτο της θάλασσας!
Καπετάνιε!
Τζέικομπ,
γύρνα στο πλοίο.
Δεν μπορώ να σου το επιτρέψω.
Με ντροπιάζεις, μικρέ.
Όπως ντροπιάζεις όλους τους κυνηγούς που ήρθαν πριν,
όλους αυτούς που πέθαναν ως ήρωες.
Ναι, ήταν ήρωες.
Αλλά μπορείς να είσαι ήρωας
και να κάνεις και λάθος.
Τώρα δώσ' μου το δόρυ.
Σε είχα για γιο μου.
Αλλά δεν σε ξέρω.
Σου έδωσα τα πάντα!
Σου έδωσα ζωή!
Παράδωσες το δόρυ σου
και νομίζεις πως έγινες δυνατός.
Αλλά γύρισες την πλάτη στους δικούς σου.
-Τζέικομπ! -Τζέικομπ!
Έπρεπε να σου δώσω μεγαλύτερο μαχαίρι.
Οι κυνηγοί έφεραν το τέρας στην καρδιά του βασιλείου μας!
Για τη βασίλισσα! Για να σωθούμε όλοι!
Σκοτώστε το!
Κανονιέρηδες, πάρτε θέση!
Ετοιμαστείτε να ρίξετε!
Στην άκρη, ανόητοι!
Σταμάτα!
Αν το κάνεις αυτό, δεν θα τελειώσει ποτέ.
Τέλος το κυνήγι τεράτων!
Αδύνατον.
Μπράβο σου, μικρή.
Δεν τελείωσα.
Τα βιβλία μας,
η ιστορία μας,
είναι ψέμα.
Δεν πιστεύω ότι τα τέρατα απείλησαν ποτέ τις ακτές μας.
Ένα παραμύθι ήταν μόνο.
Ένα παραμύθι που μας το είπαν αυτοί!
Τι;
Γενιές ολόκληρες μας μάθαιναν να μισούμε τα τέρατα
κι έστελναν τους κυνηγούς να τα σκοτώσουν.
Και τα τέρατα έμαθαν να μας φοβούνται και να μας μισούν.
Και αντεπιτέθηκαν!
Ποια είσαι εσύ που κακολογείς το βασιλικό ζεύγος με τέτοια ψεύδη;
Δεν έχεις δικαίωμα να μιλάς!
Έχω κάθε δικαίωμα!
Προέρχομαι από οικογένεια κυνηγών που πέθαναν "σπουδαία", όπως θέλατε!
Το βασίλειό σας φτιάχτηκε με το δικό τους αίμα!
Κι αυτό το αίμα!
Αρκετά! Στρατηγέ, δώσε διαταγή!
Αυτός ο πόλεμος ξεκίνησε από τους παλιούς βασιλιάδες.
Και με κάθε ψέμα τους, μεγάλωνε η αυτοκρατορία.
Τώρα αυτοί οι δύο στέκονται στο ίδιο μπαλκόνι
και λένε τα ίδια ψέματα.
Επειδή είναι άπληστοι!
Στρατηγέ!
Ας τελειώσει!
Ας τελειώσει πια…
Ακούστε την!
Αφήστε το τέρας να φύγει!
Ακούστε το κορίτσι!
Τώρα τελείωσα.
Έλα, Κόκκινη.
Ώρα να φεύγουμε.
Τι κάνετε;
Πυρ!
Το απαιτεί η βασίλισσά σας!
Στρατηγέ, να μην ανοίξουμε πυρ;
Ο αδερφός μου ήταν στον Μονάρχη, λοχία.
Και θέλω να μάθω πώς ξεκίνησε ο πόλεμος.
Πόνεσε αυτό, έτσι;
Δεν έχεις ιδέα.
Δύο ζωές σώθηκαν εκείνη τη μέρα.
Ενός ανθρώπου κι ενός τέρατος.
Και μετά ο κόσμος άρχισε ν' αλλάζει.
Κανένα πλοίο δεν θα ξαναπήγαινε στην Ντρέγκμορ.
Και τα μυστήρια που έκρυβε θα έμεναν ανεξερεύνητα.
Αλλά δεν το πολυσκέφτομαι.
Η Κόκκινη είναι ασφαλής κι εγώ ό,τι χρειάζομαι το έχω κοντά μου.
Θα ζήσω μια σπουδαία ζωή.
Κάπτεν Κρόου, ηρωικός, η θάλασσα αδειανή
Και ό,τι και να φοβηθώ Το σφάζει στη στιγμή
Με το μαχαίρι έρχεται, με όπλα έχει ζωστεί
Τώρα όσα και να φοβηθώ Για πάντα έχουν χαθεί
Για κυνηγούς τραγούδια Στου κόσμου τις πνοές
Να μάθουν για των κυνηγών τις φοβερές ζωές
Ποτήρια πάνω ψηλά, με φλόγα στη ματιά
Ποτήρια πάνω ψηλά, ζούμε μόνο μία φορά
Ο Κάπτεν Κρόου τον κάθε εχθρό Με πάθος κυνηγά
Έχει δει πνιγμό, βασανισμό κι ακόμα πολεμά
Σε κάθε μάχη μπαίνοντας με θάρρος φοβερό
Φέρνει μια φωτιά στο αίμα μου Που καίει για όσο ζω
Για κυνηγούς τραγούδια Του κόσμου τις πνοές
Να μάθουν για των κυνηγών
Τις φοβερές ζωές
Υποτιτλισμός: Σοφία Σκουλικάρη